open-index/open-wikipedia-markdown huggingface dataset:
नेपाली कांग्रेस

**नेपाली कांग्रेस** नेपाल के सबसे बड़ समाजवादी-लोकतांत्रिक राजनीतिक दल ह। एह पार्टी के स्थापना बिक्रम संबत 2006 चैत 27 के नेपाल नेशनल कांग्रेस आ नेपाल लोकतांत्रिक कांग्रेस के विलय से भइल https://www.ratopati.com/story/71921 वर्तमान में एह पार्टी के अध्यक्ष शेरबहादुर देउबा बाड़ें। एह पार्टी के युवा संगठन नेपाल तरुण दल आ छात्र संगठन नेपाल विद्यार्थी संघ ह https://hamrakura.com/news-details/9611/design/ नेपाली कांग्रेस देश के सबसे बड़ पार्टी ह जवना के सदस्यता के आधार पर लगभग 10 लाख सक्रिय सदस्य बाड़े।

वर्तमान में ई प्रतिनिधि सभा आ राष्ट्रीय सभा में भी प्रमुख पार्टी बाटे। https://onlinemajdoor.com/?p=14815 राणा शासन के अंत से ले के पंचायत जुग के सुरुआत के बीच नेपाली कांग्रेस के प्रधानमंत्री लोग चार गो सरकार के नेतृत्व कइलें जेह में नेपाल के पहिली लोकतांत्रिक तरीका से चुनल सरकार भी सामिल रहल बिक्रम संबत 2015 में भइल रहे. नेपाली कांग्रेस अकेला नेपाली पार्टी ह जवन 3 चुनाव में बहुमत जीत चुकल बा। एही तरे 2 चुनाव में पहिला पार्टी बने के इतिहास बा। प्रतिनिधि सभा के चुनाव, 2074 में कांग्रेस प्रतिनिधि सभा में दूसरा सबसे बड़ पार्टी के रूप में उभरल, जवना में 275 सीट में से 63 सीट जीतलस, जवना में ओकरा 275 में से 63 सीट मिलल रहे। https://hamrakura.com/news-details/37254/2018-01-23

## इतिहास
नेपाली कांग्रेस नेपाल के सबसे पुरान राजनीतिक दल में से एगो ह। विश्वेश्वर प्रसाद कोइराला द्वारा 16 अक्टूबर 2003 के पटना में प्रकाशित द सर्च लाइट पत्रिका के माध्यम से नेपाली लोग के अखिल भारतीय संगठन के निर्माण खातिर भारत में नेपाली लोग के संगठित करे के उद्देश्य से कइल गइल आह्वान से एकर जनम भइल। https://nayapatrikadaily.com/news-details/47647/2020-07-21

विश्वेश्वर प्रसाद कोइराला के सक्रियता में, जे भारतीय स्वतंत्रता संग्राम के योद्धा भी रहले, बनारस में बाबू समाना (फादर कृष्ण प्रसाद कोइराला के समकालीन) के देवी प्रसाद सापकोटा के अध्यक्षता में अखिल भारतीय नेपाली राष्ट्रीय कांग्रेस नाम के एगो संगठन के स्थापना भइल कार्तिक 15, 2003 के बा।

## संदर्भ

## बाहरी कड़ी

श्रेणी:नेपाल के राजनीतिक पार्टी
अल्लु अर्जुन

**अल्लु अर्जुन** एक ठो भारतीय फिलिम एक्टर बाने। ई एक्टर मशहूर तेलुगु फिलिम डायरेक्टर अल्लु अरविंद के बेटा हवन। जो उसको डांस कलाकार मैं प्रस्तुत करते बा। ई एक्टर पांच फिलिमफेर अउर तीन नंदी पुरस्कार से प्रमुख बा।

## प्रारंभिक जीवन
अल्लु अर्जुन का जन्म 8 अप्रैल 1983 एक तेलुगु परिवार में मद्रास (चेन्नई) के फिलिम प्रोड्यूसर अल्लु अरविंद अउर निर्मला। उनके पैतृक दादाजी अल्लु रामालिंगाय्या एक तेलुगू फिलिम कोमेडियन बा । उनके पैतृक स्थान आंध्र प्रदेश के पच्छिम गोदावरी जिला मैं पलाकोल्लु मैं हैं उनके जगह ।

ई एक्टर तीसरा बच्चे का दूसरा बेटा बा। उनके बडे़ भाई वेनकाटेश एक बिसनेसमैंन अउर उनके छोटे भाई अल्लु सिरीश एक फिलिम एक्टर बा । उनके प्रैतृक चाची राजनेता अउर तेलुगु फिलिम एक्टर चिरंजीवी से शादी कर गइल। राम चरण, वरूण तेज, साई धर्म तेज, निहारीका कोनीडेला के चेचरा भाई हवन।

## आजीविका
### पहिला बार फिलिमे
अल्लु अर्जुन पहिला बार *[[विजेता]]* नामके तेलुगु फिलिम पर एक बाल कलाकार के रूप मैं तेलुगु फिलिम इडंस्ट्री मैं अपने नज़र दिखाई बा। अउर उसके चाचा चिरंजीवी के साथ *डैडी* नामके फिलिम पे एक डांसर के रूप में आ गइल बा।

## फिलिमोग्राफी
*

## बहारी कड़ी
रामचंद्र मांझी

**रामचंद्र मांझी (𑂩𑂰𑂧𑂒𑂢𑂹६ 𑂧𑂰𑂖𑂹𑂕𑂲)** (1925 – 7 सितंबर 2022 ) एगो भारतीय भोजपुरी लोक मृगनाल आ नाट्य कलाकार रहले। जिनकारा के लवण्डा नाच बदे जानल जाला। ई भिखारी ठाकुर के नाट्यमण्डली के सदस्य रहलन, 2017 मे इनकरा‌के संगीत नाटक प्रशिक्षणदेयी पुरस्कार आ 2021 मे पद्म श्री से सम्मानित कइल गइल। 

## '''जीवचरित्र (𑂔𑂱𑂫𑂒𑂩𑂱𑂞𑂹𑂩)'''
alt=Lavanda_dancer_in_group|thumb|दहिनवारी से शुरू रामचन्द्र मांझी, शंकर मांझी और लखीचन्द मांझी

 
रामचन्द्र मांझी के जनम बिहार के सारण जिला के ताजपुर में 1925 में दलित परिवार में भइल रहे।  दस बरिस के उमिर में ऊ भिखारी ठाकुर के नाट्यमण्डली में शामिल भइलें आ उनकर मरणले (1971) उनके जवऽड़े काम कइलें। ऊ नाट्यमण्डली के सभसे पुरान सदस्य रहलें। आपन जिनगी में सुरइया, वहीदा रहमान, मीना कुमारी, हेलेन वगेरे जइसन केत'नऽहे  बड़का व्यक्तियन के सोझा आपन भव्य प्रस्तुति दिहले बाड़े। साल 2017 में इनकारा के संगीत नाटक अकादमी के अवार्ड मिलल, यद्यपि इनकर अभिनन्दन 2019 में भारतीय राष्ट्रपति द्वारा भइल। जनवरी 2021 में कला के क्षेत्र में पद्मश्री पुरस्कार से सम्मानित भइले। हृदय रोग (दिल से जुड़ल बेमारी) के कारण 7 सितंबर 2022 के पटना के आईजीआईएमएस में 97 बरिस के उमिर में इनकर निधन हो गइल।

## '''फिल्मांकन (𑂤𑂱𑂪𑂹𑂧𑂰𑂑𑂹𑂍𑂢)'''
रामचन्द्र मांझी लवण्डा नाच पर 72 मिनट के डॉक्यूमेंट्री फिल्म में काम कइलें जेकर नाँव "नाच भिखारी नाच" रहल।
## '''सम्मान (𑂮𑂧𑂹𑂧𑂰𑂢)'''
*संगीत नाटक अकादमी पुरस्कार (2017)
*पद्मश्री (2021)
## '''संदर्भ (𑂮𑂢𑂹𑂠𑂩𑂹𑂦)'''
श्रेणी: बिहार के लोग
क्लियोपेट्रा

**क्लियोपेट्रा**, **क्लियोपॅट्रा** चाहे **क्लियोपैट्रा** (, *क्लियोपॅट्रा सातवी फिलोपॅटॉर*; यूनानी: Κλεοπάτρα Φιλοπάτωρ; 69 ईपू10 अगस्त30&nbsp;ईपू) पुराना मिस्र के टॉलिमेइक राज के महारानी रहली आ एक राज के अंतिम शासक (फैरो) रहली।

क्लियोपेट्रा के यादगार पुराना जमाना से ले के नया जमाना तक ले के कला सभ के क्षेत्र में जियतार रहल बाटे। रोमन काल के इतिहास-लेखन आ लैटिन कबितई में आमतौर प एह रानी के बारे में आलोचना से भरल नजरिया रहल जे बाद में जा के मध्यकाल आ पुनर्जागरण काल के साहित्य में ब्यापक रूप में पसर गइल। विजुअल कला सभ में, इनके कई किसिम के माध्यम से देखावल गइल जइसे की रोमन बस्ट सभ में; पेंटिंग सभ में; रतन, पाथर बर्तन ओगैरह प नक्काशी के रूप में; आ शीशा पर चित्रकारी के रूप में इनके बिबिध चित्र मिले लें। टालेमी के जमाना के सिक्का सभ पर आ उभारदार नक्काशी (*रेलीफ़*) में इनकरा के देखावल गइल बाते। नवजागारण (*रिनांसा*) आ *बरूक* कला के दौर में ई रानी कई बिधा सभ के मुख्य बिसय बनली जेह में ऑपेरा, थियेटर के ड्रामा, कबितई, चित्रकारी आ नक्काशी गिनावल जा सके ला। विक्टोरियन काल में ई मिस्र के चीजन खातिर पागलपन के हद तक लगाव के चलन, जेकरा *इजिप्टोमैनिया* कहल जाला, वाला समय में ई बहुत पापुलर रहली। नयको, मने की माडर्नो, जमाना में ई कई किसिम के कला सभ के क्षेत्र में, हालीवुड के फिलिम सभ में आ कामर्शियल ब्रांड सभ के आइकन नियर चीजन के रूप में पापुलर रहल बाड़ी।

## शुरुआती बचपन
क्लियोपेट्रा VII के जनम शुरूआती 69 ईसा पूर्व में टालेमी बंस के राजा टालेमी XII किहाँ भइल आ इनके महतारी के रहल ई ना मालुम बाटे,  साइद ई टालेमी XII के मेहरारू रानी क्लियोपेट्रा VI ट्राईफाऐना के बेटी रहली।

## शासन
मैसिडोनियाई शासक लोगन के परंपरा अनुसार क्लियोपेट्रा मिस्र आ साइप्रस नियर अउरी इलाका सभ पर एगो सर्वसत्तावान राजकुमारी के रूप में शासन कइली आ ​​अपना राज्य के एकलौता कानून बनावे वाली के रूप में काम कइली। ऊ अपना क्षेत्र के मुख्य धार्मिक प्राधिकारी रहली, मिस्र आ यूनानी दुनों बहुदेववादी आस्था के देवता लोग के समर्पित धार्मिक समारोह सभ के अध्यक्षता करत रहली। ऊ मिस्र आ यूनानी देवता लोग के बिबिध मंदिर सभ के निर्माण के देखरेख कइली, मिस्र में यहूदी लोग खातिर एगो आराधनालय भी बनवली आ सिकंदरिया के सीज़रियम भी बनवली जे उनके संरक्षक आ प्रेमी जूलियस सीजर के पंथ के पूजा खातिर समर्पित रहल।

क्लियोपेट्रा के अपना राज्यक्षेत्र के प्रशासनिक मामिलन में सीधा दखल रहल। अपना शासन के सुरुआते के समय में पड़ल सूखा आ अकाल के दौरान शाही अनाज के भंडार सभ के भूखल आबादी के खाना बाँटे के आदेश दिहली आ अकाल नियर संकट सभ से निपटे के काम कइली। हालाँकि, जवना कमांड इकोनॉमी पर ऊ रोक लगवली ऊ असली कम रहल आ आदर्श बेसी रहल; सरकार कुछ खास सामान सभ खातिर दाम पर नियंत्रण, टैरिफ आ राज्य के एकाधिकार, बिदेसी मुद्रा सभ खातिर फिक्स एक्सचेंज रेट आ कठोर कानून लगावे के कोसिस कइलस जे किसान लोग के बोवाई/रोपनी आ कटाई के मौसम में अपना गाँव में रहे खातिर मजबूर कइलस। अइसन बुझाला की जरूर कौनों आर्थिक संकट आइल जेकरा चलते क्लियोपेट्रा अपना सिक्का के अवमूल्यन कइली; एह में चांदी आ कांसा के मुद्रा चलावल शामिल रहे लेकिन अपना से पहिले के टोलेमैक पूर्ववर्ती लोग नियन ऊ सोना के सिक्का ना चलवली।

## नोट


## संदर्भ

### स्रोत
#### छपल

* 
* 
* 

श्रेणी:मिस्र के महारानी
श्रेणी:प्राचीन इतिहास
श्रेणी:प्राचीन मिस्र
बबुर

**बबुर** चाहे **बब्बुर** (हिंदी: बबूल, कीकर; बैज्ञा. नाँ.: *Vachellia nilotica*) एगो पेड़ हवे जेह में काँटा होला। माझिल साइज के ऊँचाई वाला ई फेड़ *फैबासियाई* परिवार के हवे। एह में छोट-छोट पीयर फूल होखे लें आ पतई महीन होखे लीं। ई मूल रूप से अफिरका आ भारतीय उपमहादीप के पेड़ हवे। भारत में ई पहाड़ी आ तराई वाला इलाका छोड़ के लगभग पूरा भारत में पावल जाला; खास तौर प कुछ-सूखा वाला इलाका में ई फेड़ बहुत होखे ला। पच्छिमी भारत में एकरा के लोकल भाषा में **कीकर** कहल जाला।

आस्ट्रेलिया में एकरा के खर-पात में आ हमलावर बनस्पति प्रजाति मानल जाला जबकि अमेरिका में ई घातक खर-पात के श्रेणी में आवे ला। 

## टैक्सोनॉमी
बबुर के बैज्ञानिक नाँव *वैचेलिया निलोटिका* हवे। बनस्पति बिज्ञान के वर्गीकरण में एकरा के *अकैसिया* जाति के *फैबासियाई* परिवार में रखल जाला। खासतौर प ई प्रजाति अकैसिया (बबुर जाति) के फेड़ आ पौधा सभ के सभसे टिपिकल प्रजाति मानल जाला। अकैसिया के बिबरन यूनानी बिद्वान पेडानियस डायोस्कोरीडीस़ लिखल ग्रंथ मैटेरिया मेडिका में मिले ला।

श्रेणी:फेड़
सरना

240px|thumb|मयूरभंज के लगे एगो गाँव में सरना माने वाला लोगन के धार्मिक रेवाज
**सरना** भारत के पूरबी हिस्सा में, छोटा नागपुर इलाका आ आसपास के क्षेत्रन के कुछ आदिवासी लोगन के रीत-रेवाज, बिस्वास, आ आध्यात्मिक अउरी धार्मिक सिस्टम हवे। एकरा माने वाला लोग प्रकृति के चीजन में आत्मा के होखल माने वाला आ (एनिमिज्म) हवे आ कई गो पच्छिमी आ भारतीय समाजशास्त्री लोग सरना के अलग किसिम के धरम कहे ला। एह तरीका से ई रहन-सहन आ बिचार-बेहवार के एगो सिस्टम चाहे पंथ हवे। एकरा माने वाला लोग झारखंड राज्य में एकरा के अलगा से धरम (रेलिजन) घोषित करे खातिर माँग क रहल बा, हालाँकि अभिन ले एह लोगन के हिंदू धरम में गिनल जाला। सरना के माने वाला लोग एकर बिरोध करे ला आ हाल में, नवंबर 2020 में, झारखंड बिधान सभा एह लोगन के माँग पर "सरना धर्म कोड" पास कइलस।

सरना के माने वाला आ एकरे हिसाब से रहन-सहन में रहे वाला जनजातीय लोग मुख्य रूप से झारखंड राज्य में बा। एकरे अलावा बिहार, पच्छिम बंगाल आ ओडिशा राज्य में ई एह मत के माने वाले लोगन के काफी संख्या बाटे। सरना एह पुरुबी भारत के कई ठे जनजाति सभ में मानल जाला। एह जनजाति सभ में मुंडा, हो, भूमिज, संथाली आ अउरी कई गो जनजाति सभ के लोग बा जे सरना में बिस्वास रखे ला आ एह तरीका से आपन आध्यात्मिक पूजा-पाठ आ परंपरा के पालन करे ला।

## संदर्भ

## बाहरी कड़ी

श्रेणी:भारतीय संस्कृति
श्रेणी:झारखंड के संस्कृति
काबर ताल

**काबर ताल** भारतीय राज्य बिहार के बेगूसराय जिला में एगो गोखुर झील बाटे। लोकल लोग एकरा के **काँवर ताल** चाहे **काबरताल** कहे ला सरकारी तौर पर एकरा के राष्ट्रीय पक्षी बिहार घोषित कइल गइल बाटे आ एकर ऑफिशियल नाँव **काँवर झील पक्षी विहार** हवे। ई ताल रामसर अस्थान सभ में सामिल बा आ बिहार के एकलौता रामसर अस्थान बाटे। लोकल स्थाई चिरई सभ के अलावा इहाँ कई किसिम के बिदेसी चिरई सभ जाड़ा में आवे लीं। बगले में जय मंगल गढ़ नाव के एगो मंदिरों बाटे जेकरा के पाल बंस के बनवावल मानल जाला आ अनुमान हवे की ई एगो किला के रूप में रहे।

## नोट


## संदर्भ

श्रेणी:बिहार के भूगोल
श्रेणी:भारत में रामसर अस्थान
श्रेणी:बिहार के पर्यटक आकर्षण
हवाई फोटोग्राफी

**हवाई फोटोग्राफी** () में कौनों हवाई जहाज चाहे दुसरे अइसने कौनों हवा में उड़े वाला चीज से नीचे के जमीन के फोटो खींचल जाला। अइसन उड़े वाला प्लेटफार्म कौनों हवाई जहाज (एयरक्राफ्ट) हो सके ला, हेलीकाप्टर, मनुष्य बिना हवाई बिमान (UAV) चाहे ड्रोन, गुब्बारा, राकेट, चाहे पैराशूट हो सके ला। इतिहास में कबूतर आ पतंगा तक पर कैमरा लगा के नीचे के जमीन के फोटो खींचे के उदाहरण मिले ला। कौनों गाड़ी पर किरान चाहे ऊंचाई ले चहुँपे वाला कौनों खम्हा नियर जोगाड़ लगा के ओहूजे से खींचल फोटो हवाई फोटो कहा सके ला। फोटो खींचे वाला कैमरा के चलावे के काम रिमोट से कइल जा सके ला चाहे ऑटोमेटिक सेट हो सके ला; हवाई जहाज से केहू आदमियो हाथ में कैमरा पकड़ के हवाई फोटो घींच सके ला।

हवाई फोटोग्राफी के "हवा-से-हवा में फोटोग्राफी" से अलगा बूझल जाए के चाहीं जेह में एगो हवाई जहाज दुसरे जहाज के पोंकिया के ओनाहना के तस्वीर घींचे लें।

हवाई फोटोग्राफी एगो बड़हन अध्ययन के क्षेत्र रिमोट सेंसिंग के हिस्सा हवे। ई एह बिधा के के एगो बहुत महत्व वाला अंग रहल हवे आ अब्बो बाटे हालाँकि, उपग्रह से लिहल तस्वीर, जिनहन के सैटलाइट इमेज कहल जाला, के आ गइले के बाद हवाई फोटो के महत्त्व आ इस्तेमाल कम भइल बाटे। हवाई फोटो के पढ़े आ ओकरा से जानकारी निकाले के बिधा के हवाई फोटो इंटरप्रेटेशन कहल जाला। एह फोटो सभ से नापजोख करे आ नक्शा बनावे के कला आ बिज्ञान के फोटोग्रामेट्री कहल जाला। एकदमसे सटीक परीभाषा बतावल जाय तब, हवाई फोटो सभ से कौनों किसिम के बिस्वसनीय आ सटीक क्वांटिटेटिव जानकारी (नाप-जोख चाहे मापन) हासिल करे के कला चाहे बिज्ञान फोटोग्रामेट्री हवे।

हवाई फोटोग्राफी के इस्तेमाल लड़ाई में चाहे दुश्मन देस के इलाका के जासूसी करे में, कौनों इलाका के नक्शा बनावे में, खेती आ फसल सभ के जायजा लेवे में, शहर के प्लानिंग खाती जानकारी जुटावे में, आ अउरी बिबिध किसिम के बहुत सारा काम सभ में इस्तेमाल हो रहल बाटे।

## इहो देखल जाय
* रिमोट सेंसिंग
* फोटोग्रामेट्री
* फोटोग्राफी

## संदर्भ

## बाहरी कड़ी

* Introduction To Aerial Photographs, एनसीईआरटी के किताब।
* 
* 

### अउरी पढ़े खातिर
* 
* 
* 
* 


श्रेणी:रिमोट सेंसिंग
श्रेणी:फोटोग्राफी
श्रेणी:कार्टोग्राफी
ऐमरिलिस

220px|thumb|alt=गुलाबी रंग के फूल जिनहन के पाचे कब्र के पत्थर झलकत बाते|एमरेलिस बेलाडोना
***ऐमरिलिस*** (, उच्चारण: *ऍमरिलिस*) एगो फूल वाला सजावटी पौधा हवे जेह में पियाज के गाँठ नियर गाँठ (बल्ब) से पौधा के नरम डंठल आ पतई निकले लीं, एकरे बाद डंडी में फूल फुलाला। बैज्ञानिक रूप से ई बनस्पति बिज्ञान के वर्गीकरण के हिसाब से एगो जाति (*जीनस*) हवे जे *ऐमरिलिडिए* उपपरिवार के अंदर आवे ला आ एह उपपरिवार के एकलौता सदस्य हवे।

श्रेणी:सजावटी पौधा
लड्डू

**लड्डू** एक किसिम के भारतीय मिठाई हवे। ई गोल-गोल मिठाई आमतौर प बेसन, बेसन के बुनिया (बूँदी) आ अउरी कई चीज के बनावल जाला। कई बेर ई आटा, सूजी आ गोंद के भी बनावल जा सके ला। सामग्री आ बनावे के बिधी के आधार पर लड्डू बहुते किसिम के हो सके लें। एकर उत्पत्ती के अस्थान भारतीय उपमहादीप मानल जाला।

लड्डू के इस्तेमाल पूजा-पाठ में परसाद के रूप में, कौनो कार-परोज में परोसे खातिर, एक दुसरे के गिफ्ट देवे खातिर चाहे कौनों खुसी के मोका पर परिचित लोगन के बाँटे खातिर होला।

## गैलरी

Laddu Sweet.JPG|मोतीचूर के लड्डू
A view of Laddu.JPG|बुनिया के लड्डू
Besan ke laddoo Indian festivals hero.JPG|बेसन के लड्डू
Ghal ke laddoo.jpg|गाल के लड्डू
Rava Laddu.jpg|रवा लड्डू
Atta Laddoos.jpg|आटा (पिसान) के लड्डू
Nariyal ka laddu.JPG|नारियल के लड्डू


श्रेणी:मिट्ठा आ मिठाई
श्रेणी:भारतीय खाना
श्रेणी:भारतीय मिट्ठा आ मिठाई
कवितावली

***कवितावली*** मध्यकाल के हिंदी कबी गोस्वामी तुलसीदास के रचना हवे। ई एक किसिम के संग्रह-काव्य चाहे मुक्तक काव्य या निर्बंध काव्य हवे जेह में मुख्य रूप से हिंदू देवता श्री राम के कथा चार किसिम के छंद सभ, सवैया कवित्त, छप्पय, आ झूलना छंद सभ में रचल गइल बा। हिंदी आ अवधी के कबी होखे के बावजूद तुलसीदास के ई रचना साहित्यिक ब्रजभाषा में हवे। शैली आ छंद-बिधान के देख के ई अनुमान लगावल जाला कि एकर रचना एक बेर में ना भइल बलुक समय-समय पर एह छंद सभके रचना तुलसीदास लगातार कइलें आ बाद में इनहन के संग्रह भइल। इहो अनुमान लगावल जाला कि ई तुलसीदास के सभसे परसिद्ध रचना रामचरितमानस के बाद के हवे आ कबी के प्रौढ़ अवस्था के रचना हवे।

कवितावली में, रामचरित मानसे के नियर सात गो खंड हवें। कयास लगावल जाला कि एह में छह गो के संकलन के रूपरेखा तुलसीदास के बनावल हवे आ सातवाँ खंड बाद में केहू दूसर तुलसी भक्त संकलित कइल हवे। कुछ छंद सभ के प्रमाणित रूप से तुलसी के नाहिंयो मानल जाला।

## इहो देखल जाय
* रामचरितमानस

## संदर्भ

## बाहरी कड़ी
* 

श्रेणी:तुलसीदास
श्रेणी:हिंदी कबितई संकलन
डंपलिंग

***डंपलिंग*** (dumpling) कई किसिम के भरुआँ पकवान हवें जिनहन में आटा चाहे अइसने कौनों चीज में भराँव भर के के पकावल जाला। ई पूरा दुनिया भर में पकावल जाए वाला पकवान आ व्यंजन सभ के एगो कटेगरी हवे जेह में किसिम-किसिम के बहुत सारा पकवान शामिल बाड़ें। इनहन के मुख्य बिसेसता हवे आटा के चाहे कौनों अउरी चीज के लोई बना के ओह में कौनों मसाला, मीट, सब्जी, चाहे मीठा सामग्री भर के पकावल। अइसन भरल लोई सभ के सेंक के, तेल-घीव में छान के चाहे, उसिन के, सिझा के, चाहे भाप से पकावल जा सके ला।

भारतीय व्यंजन आ पकवान सभ में गोझिया, पिठिया, कचौड़ी, फरा (गोझा), समोसा, मोदक, आ भरुती (लिट्टी के एगो किसिम जेह में भरान भर के बनावल जाला) नियर बहुत सारा चीज गिनावल जा सके ला। चाइनीज पकवान सभ में मोमोज एही किसिम के पकवान हवे।

श्रेणी:पकवान
श्रेणी:भरुआ पकवान
भरुआ पकवान

**भरुआ पकवान** चाहे **भरुआँ पकवान** () पकवान सभ के अइसन किसिम हवे जेह में कौनों खाए वाला मिक्सचर बना के ओकरा के एगो दुसरे खाए वाला खोल में भर के पकावल जाला। अंग्रेजी में इनहन के *स्टफ्ड* चाहे *फिल्ड फ़ूड* कहल जाला। भरल जाए वाला सामग्री के *स्टफिंग* चाहे *फिलिंग* कहल जाला। ई शाकाहारी आ माँसाहारी दुनों किसिम के व्यंजन हो सके लें आ भराँव के सामग्री चाहे जेह में भरल जा रहल होखे उहो, दुनों में से कौनों भी मांसाहारी चीज हो सके ला।

आटा आ आटा नियर चीजन के खोल बना के ओह में भराँव भर के पकावल जाए वाले पकवान सभ के *[[डंपलिंग]]* (dumpling) कहल जाला। ई एही भरुआ पकवान सभ के उपकटेगरी हवे।

## बाहरी कड़ी
एमएसपी

**एमएसपी** (**MSP**), पूरा नाँव **कम-से-कम सपोर्ट कीमत** (, ) भारत सरकार के एगो नीति हवे जेकरे तहत कुछ फसल सभ खातिर सरकार कीमत के कम-से-कम दर तय करे ले जवना कीमत पर किसान आपन फसल के उत्पादन सरकार के बेच सके लें। केंद्र सरकार फसल सभ के एगो अइसन कम-से-कम दाम तय करे ला आ मान लीं कि अगर बजार आ मंडी में फसल के कीमत गिर जाय तब्बो सरकार एही एमएसपिये पर ही किसानन से फसल खरीदे ले जवना से कि किसानन के नोकसान से बचावल जा सके।

ई दाम खेती में लागे वाली लागत से कम-से-कम डेढ़ गुना होखे ले। हालाँकि, एह दाम पर खरीद सरकारी खरीद होला, अक्सरहा किसान लोग के एकरा से कम दाम पर गैर-सरकारी एजेंट सभ के चाहे मंडी आ बजार में आपन फसल बेचे के पड़े ला। मतलब ई की की सरकार के एगो नीति भर हवे कौनों कानून ना हवे कि एकरा से कम दाम पर फसल के खरीद करे से मंडी आ एजेंट सभ के रोकल जा सके।

## संदर्भ

श्रेणी:भारत में खेती
वीगर

**वीगर** () चाहे **उइग़ुर**, तुर्क मूल के एगो नृजातीय समूह (एथनिक ग्रुप) हवे। एह लोगन के उतपत्ती एशिया के बिचला इलाका (सेंट्रल एशिया) आ आसपास के पूरबी एशिया से भइल मानल जाला आ ई लोग एही संस्कृति से परभावित लोग हवे। इनाहन लोगन के उत्तरी चीन देस के शिंजियांग वीगर ऑटोनॉमस इलाका के मूल निवासी के रूप में चिन्हित कइल जाला। ई चोग चीन के ऑफिशियल रूप से चीन्हल जाए वाला 55 गो नृजातीय (एथनिक) अल्पसंख्यक समूह सभ में शामिल बा। ई वीगर लोग चीन के सरकार द्वारा इलाकाई अलपसंख्यक आ शिंजियांग प्रांत के नामधारी (मने की बस नाँवे भर खातिर) मूल लोग मानल गइल बाटे।

परंपरागत रूप से ई वीगर लोग चीन के तारिम बेसिन नाँव के प्राकृतिक प्रदेश के तकलामकान रेगिस्तान के छोट-छोट नखलिस्तान सभ में निवास करत रहे। इतिहासी जमाना में ई नखलिस्तान सभ अपने आप में आजाद राज्य के रूप में रहलें आ इनहन पर कई गो सभ्यता सभ के कंट्रोल समय-समय प रहल; एह सभ्यता सभ में चीनी, मंगोल, तिब्बती आ तुर्की सभ्यता आ राजशाही सभ रहल बाड़ीं। 10वीं सदी के आसपास के समय में एह वीगर लोगन के मुसलमानी शुरू भइल आ 16वीं सदी ले आवत-आवत अधिकतर वीगर लोग मुसलमान (इस्लाम धर्म के माने वाला) बन गइल। एकरे बाद के समय में एह लोग के संस्कृति आ पहिचान में इस्लाम के बहुत महत्व के भूमिका रहल बाटे।

अनुमान के हिसाबन, वीगर लोग के 80 % आबादी अभिनो ले तारिम बेसिन के प्राकृतिक इलाका एन रहे ला। शिंजियांग के बाकी वीगर लोग जुंगेरिया के इतिहासी इलाका में के शहर उरुम्ची में रहे ला जे शिंजियांग के राजधानी शहर हवे। एकरे अलावा वाला इलाका देखल जाय तब वीगर लोग के सभसे बड़हन समुदाय उत्तरी-मध्य हुनान के ताओयुआन काउंटी में रहे ला। चीन के अलावा, कई तुर्की देस सभ, जइसे कि कजाकिस्तान, किरगीजिस्तान, उज्बेकिस्तान, आ तुर्की में एह वीगर लोग के महत्वपूर्ण आबादी बा जे लोग अपना मूल इलाका से छितरा के एह जगह सभ पर आ गइल। कुछ छोटहन-छोटहन समुदाय की रूप में ई लोग सऊदी अरब, जार्डन, ऑस्ट्रेलिया, रूस आ स्वीडन नियर देसन में बसल बाटे।

2014 के बाद से चीनी सरकार एह लोग के आबादी पर किसिम-किसिम के अत्याचार आ दुरबेह्वार क रहल बाटे। एह सभ में जबरजस्ती नसबंदी कइल, बेगारी करवावल शामिल बाटे। अध्ययन करे वाला लोगन के अनुमान बाटे की कम से कम दस लाख (एक मिलियन) वीगर लोग के शिंजियांग के इंटर्नमेंट कैंप सभ में बँधुआ बना के 2017 से राखल गइल बा। चीनी सरकार के कहनाम ई रहल बा की ई कैंप सभ चीन के कम्युनिस्ट पार्टी के बिचारधारा से जुड़ाव बनावे खाती, अलगाववाद से बचाव, आतंकवाद से लड़ाई आ वीगर लोगन के रोजगारपरक टरेनिंग देवे खातिर शी जिनपिंग के प्रशासन में बनावल गइल हवें।

## बाहरी कड़ी

* 

श्रेणी:चीन के लोग
अल नासला

thumb|240px|alt=एगो चट्टान जे बीच से दू हिस्सा में फाटल बाटे|अल नासला चट्टान
**अल नासला चट्टान** (*Al Naslaa rock formation*) सऊदी अरब में तायमा नखलिस्तान के लगभग 50 किमी दक्खिन में एगो चट्टान बाटे। ई चट्टान बीचोबीच से दू हिस्सा में बँटल बाटे आ दुनों हिस्सा अपना-अपना पातर आधार पर टिकल बाड़ें। ई दू टुकड़ा में बँटा जाए के घटना कवना कारन से भइल ई मालुम नईखे बाकी ई अनुमान लगावल जाला कि एकर प्राकृतिक कारन हवा से उड़े वाला बालू के परभाव आ कभी-कभार होखे वाली बरखा हो सके ला।

ई चट्टान करीबन 6 मीटर ऊँच आ 9 चाकर बाटे, आ साथे-साथ एकरे दक्खिनी-पुरबी सतह पर किसिम किसिम के चित्रकारी कइल गइल बा; अइसन चित्र सभ के पेट्रोग्लिफ़ कहल जाला जे चट्टान चाहे पाथर के सतह के काट के, रगर के, चाहे खरकोंच के बनावल जालें।

## संदर्भ

श्रेणी:सउदी अरब
मंगरइल

**मंगरइल** (उच्चा.: मङ्'रइल) चाहे **मंगरैल** बैज्ञानिक बर्गीकरण अनुसार *रानुनकुलासीए* परिवार के अंदर आवे वाली *[[नाइजेला]]* जाति के एगो फूलदार पौधा के प्रजाति हवे। एह पौधा के बीया के इस्तमाल भारतीय मसाला सभ में होला आ ई कई किसिम के दवाइयो-बीरो के कामे आवे ला। हिंदी-उर्दू में एकरा के **कलौंजी** आ बंगाली में **काला जीरा** कहल जाला। ई मूल रूप से पुरुबी युरोप के पौधा हवे।

250px|thumb|alt=करिया रंग के छोट-छोट दाना, बीया|मंगरइल के बीया जे मसाला के आइटम के रूप में इस्तेमाल होखे लें।

## इहो देखल जाय
* कलौंजी
* कलौंजी मसाला
* पंचफोरन
* भारतीय मसाला सभ के लिस्ट

श्रेणी:भारतीय मसाला
कलौंजी

**कलौंजी** चाहे **कलउँजी** एक किसिम के भरुआ पकवान हवे जेह में भिंडी, करइली, आलू, बैंगन नियर कई किसिम के सब्जी सभ में एगो ख़ास तरह के मसाला भर के तेल के साथे सेंक के (कल्हार के) पकावल जाला। एकरे मसलवो के कलौंजी मसाला कहल जाला। एह मसाला में खटाई आ मंगरइल मुख्य मसाला होलें। कई जगह मंगरइल के कलौंजी कहल जाला; हो सके ला एही नाते एह पकवानों के कलौंजी कहल जात होखे। आम तौर पर उत्तरी भारत में अइसन पकवान सभ के भरवाँ सब्जी कहल जाला। जइसे कि भरवाँ भिंडी, भरवाँ बैंगन वगैरह।

## इहो देखल जाय
* कलौंजी मसाला
* मंगरइल

श्रेणी:भरुआ पकवान
नाइजेला

***नाइजेला*** () सालभर में तइयार होखे वाला फूलदार पौधन के एगो जाति हवे जेह में कुल 18 गो प्रजाति के पौधा होखे लें। एह जाति के मुख्य पौधा नाइजेला सैटाइवा (मंगरइल) हवे जे भारतीय मसाला सभ में आवे ला।
कलौंजी मसाला

**कलौंजी मसाला** एक किसिम के भारतीय मसाला मिक्चर हवे जे कई गो साबुत मसाला के आइटम सभ के भूँज के आ दरदराह पीस के तइयार कइल जाला। एकर मुख्य इस्तेमाल तरह-तरह के सब्जी सभ के कलौंजी बनावे में होला। कलौंजी में भरे के अलावा एकरा के कुछ भुजिया सब्जी सभ में ऊपर से छिरक के कइल जा सके ला।

## सामग्री
कलौंजी मसाला में मुख्य आइटम सभ में धनिया, सौंफ, मेथी, मंगरइल, जीरा, आम के खटाई (अमचुर पावडर) आ हींग होला। खटाई आ हींग के पावडर के अलावे बाकी सब साबुत बीया सभ वाला मसाला के हलका भूँज के दरदरा पीस लिहल जाला आ ओकरे बाद खटाई आ हींग के पावडर मिला दिहल जाला।

## संदर्भ
पुनीत राजकुमार

**पुनीत राजकुमार** (17 मार्च 1975 – 29 अक्तूबर 2021) एक ठो भारतीयों फिलिम एक्टर बाने | लोग उनके बोलने वाला दुसर नाँव **अप्पू** एक फिलिम एक्टर, पार्श्व गायक, टेलीविज़न प्रस्तोता अउर प्रोड्यूसर जो काम कर रहल बानी कन्नड़ सानिमा मे है । ई एक्टर 29 फिलिमो मे बालक के रूप से नज़र दिखाई बा । ई एक्टर मशहूर फिलिम एक्टर राजकुमार के बेटा हेवन । बच्चा होने की पहिले उसके बाप राजकुमार के साथ फिलिमो मे अभिनय कर दी । वसन्ता गीता (1980), भाग्यवता (1981), चालीसुवा मोदगल्लु (1982), इरडु नक्षत्रागलु (1983), बेट्टडा हुवु (1985) नामके फिलिमो मे उसके अभिनय प्रशंसित की । फिलिम बेट्टडा हुवु से अप्पू नामके रोल से उसको बेस्ट चाइल्ड आर्टिस्ट देश के प्रदम पुरस्कार मिला । अउर चालीसूवा मोदगल्लु अउर इरडु नक्षत्रागलु नामक फिलिमो से उसको कर्नाटक राज्य पुरस्कार बेस्ट चाइल्ड अवार्ड मिलल बा। पुनीत के पहिला लीड रोल 2002 के अप्पु से हऽ। कर्नाटक सरकार ने घोषणा की उसको राज्य के सर्वोच्च नागरिक पुरस्कार पुनीत के तरफ से मरणोपरांत से लेगी बा। 

फांस अउर मीडिया ने उनको "पावर स्टार" डब किया खातिर। ई एक्टर लीड रोल से व्यावसायिक रूप से सफल हूवा गया फिलिमे समेत अप्पु (2002), अभी (2003), वीरा कन्नाडीगा (2004), मौर्य (2004), आकाश (2005), अजय (2006)

## इहो देखल जाय

## बाहरी कड़ी
ब्लॉगर (सर्विस)

**ब्लॉगर** एगो अमेरिकी ऑनलाइन कंटेंट मैनेजमेंट सिस्टम हवे जे मल्टी-यूजर ब्लॉग छपावे के सुबिधा देला। ई सर्विस 1999 में पायरा लैब्स द्वारा शुरू कइल गइल रहे जेकरा के 2003 में गूगल खरीद लिहलस। गूगल एह सर्विस द्वारा ब्लॉग सभ के होस्ट करे ला आ ई ब्लॉग सभ **blogspot.com** नाँव के सबडोमेन से उपलब्ध होखे लें। केहू भी बेकती जेकरा लगे गूगल खाता होखे, एह सर्विस के इस्तेमाल फिरी में क सके ला आ आपन ब्लॉग वेबसाइट बना के छपा सके ला। एक ठो खाता से 100 गो ले ब्लॉग वेबसाइट चलावल जा सके लें। साथे-साथ ई मल्टी-यूजर ब्लॉग सपोर्ट करे ला जेकर मतलब ई बा कि कौनों एकही ब्लॉग के कई ठे गूगल खाताधारी लोग एडिट क सके ला; एहू के गिनती 100 लोग तक ले सीमित बाटे।

## संदर्भ

## बाहरी कड़ी

* 
* 

श्रेणी:ब्लॉग होस्टिंग सर्विस
श्रेणी:गूगल के सर्विस
वर्डप्रेस

**वर्डप्रेस** (WordPress) चाहे **wordpress.org**, एगो मुफ्त आ ओपन सोर्स कंटेंट मैनेजमेंट सिस्टम बा जे पीएचपी प्रोग्रामिंग भाषा में लिखल हवे आ ई माइएसक्यूएल चाहे मारियाडीबी डेटाबेस सभ के साथे मिल के काम करे ला। एकरा फ़ीचर सभ में प्लगइन आर्किटेक्चर आ वेब टेम्पलेट सिस्टम सामिल बा जे वर्डप्रेस के भीतर थीम के रूप में आवे ला। मूल रूप से ई सिस्टम ब्लॉग छपावे वाला सिस्टम के रूप में डेवेलप कइल गइल रहे बाकिर बाद में चल के ई कई गो अउरी चीजन के सपोर्ट करे लायक बनावल गइल। अब एह में मेलिंग लिस्ट, इंटरनेट फोरम, मीडिया गैलरी, मेंबरशिप साइट, लर्निंग मैनेजमेंट सिस्टम सभ आ ऑनलाइन स्टोर सामिल भ गइल बाड़ें। ई वर्तमान समय में दुनियाँ के सभसे पापुलर कंटेंट मैनेजमेंट सिस्टम सभ में सामिल बा आ  तक ले के जानकारी के मोताबिक दुनियाँ के टॉप 10 मिलियन (1 अरब) वेबसाइट सभ में से 42.8% एही के इस्तेमाल क रहल बाड़ीं।

## संदर्भ

## बाहरी कड़ी

* 


श्रेणी:ब्लॉगिंग सॉफ्टवेयर
श्रेणी:ब्लॉगिंग
विक्स.कॉम

**विक्स.कॉम लि.** (उच्चारण: विक्स डॉट कॉम लिमिटेड; अंग्रेजी: **Wix.com Ltd.**) एगो इजराइली सॉफ्टवेयर कंपनी बा जे क्लाउड-आधारित वेब डेवेलपमेंट के सर्विस उपलब्ध करावे ला। ई अपना यूजर लोग के एचटीएमएल5 वेबसाइट आ मोबाइल साइट बनावे के सुबिधा देला आ एह सुबिधा सभ में सभसे आसानी के बात ई बाटे कि अइसन साइट बनावे खातिर इहाँ ड्रैग-एंड-ड्रॉप (घींची-आ-छोड़ीं) औजार मौजूद बाड़ें। एकरे हेडक्वार्टर आ औरी ऑफिस सभ जे इजराइल में बाड़ें, उनहन के अलावा ब्राजील, कनाडा, जर्मनी, भारत, आयरलैंड, लिथुआनिया, अमेरिका आ युक्रेन में एकर ऑफिस बाड़ें।

एह सुबिधा के इस्तेमाल करे वाला यूजर लोग अपना वेबसाइट सभ पर सोशल प्लगिन, ई-कामर्स, ऑनलाइन मार्केटिंग, कांटैक्ट फारम, ई-मेल मार्केटिंग आ कम्युनिटी फोरम नियर चीज जोड़ सकत बा। अइसन सुबिधा सभ खातिर खुद विक्स के डेवलप कइल आ बाहरी थर्ड-पार्टी सभ के डेवलप कइल एप्लीकेशन मौजूद बाड़ीं। विक्स के ई वेबसाइट बिल्डर खुद फ्रीमियम बिजनेस मॉडल पर बनल बाटे जे आपन कमाई प्रीमियम अपग्रेड सभ के जरिये करे ला; मतलब ई कि कुछ बेसिक सुबिधा फिरी में उपलब्ध करावे ला आ अउरी बेसी सुबिधा चाहे वाला यूजर लोग के प्रीमियम चीज उपलब्ध करा के उनहन लोग से पइसा कमाला।

## इहो देखल जाय
* ऍमज़ॉन वेब सर्विसेज़

श्रेणी:वेब होस्टिंग
श्रेणी:वेब डेवेलपमेंट सॉफ्टवेयर
श्रेणी:फ़्री वेब होस्टिंग सर्विस
ऑपरेटिंग सिस्टम

कौनों **ऑपरेटिंग सिस्टम**, (**operating system**) चाहे **ओएस** (**OS**), एगो अइसन सिस्टम सॉफ्टवेयर होला जे कंप्यूटर हार्डवेयर अउरी सॉफ्टवेयर संसाधन सभ के मैनेज करे ला आ कंप्यूटर प्रोग्राम सभ के सर्विस उपलब्ध करावे ला।

हार्डवेयर फंक्शन जइसे कि इनपुट आ आउटपुट सभ आ मेमोरी के एलोकेशन (आबंटन) नियर फंक्शन सभ खातिर ऑपरेटिंग सिस्टम के काम कंप्यूटर प्रोग्राम आ कंप्यूटर हार्डवेयर के बीचा में बिचौलिया नियर होला। ऑपरेटिंग सिस्टम अइसन सगरी यंत्र आ उपकरण सभ में होखे लें जिनहन में कंप्यूटर डिवाइस के इस्तेमाल होला। एकर मतलब ई भइल की कंप्यूटर इस्तेमाल करे वाला डिजिटल स्मार्ट घड़ी, मोबाइल फोन, बीडियो कंसोल से ले के वेब सर्वर आ सुपरकंप्यूटर ले, सभने में ऑपरेटिंग सिस्टम होखे ला।

सभसे चलनसार ऑपरेटिंग सिस्टम सभ में माइक्रोसॉफ्ट विंडोज के नाँव गिनावल जा सके ला। एकरे अलावा एप्पल इंक. कंपनी के मैकओएस, फिरी लाइसेंस वाला लिनक्स ऑपरेटिंग सिस्टम आ मोबाइल सभ खातिर इस्तेमाल होखे वाला एंड्राइड ऑपरेटिंग सिस्टम प्रमुख बाड़ें।


श्रेणी:सॉफ्टवेयर
माइक्रोब्लॉगिंग

**माइक्रोब्लॉगिंग** (microblogging), जइसन की एकरे नाँव से साफ़ बा (*माइक्रो* मने अंग्रेजी में "छोट" भा "सूछम" होला), एक किसिम के ब्लॉगिंग हवे जेह में पोस्ट कइल जाए वाली सामग्री (कंटेंट) छोट साइज के होखे ला। ई छोट-छोट वाक्य हो सके लें, सिंगल फोटो हो सके ला, चाहे छोटहन बीडियो हो सके ला। लिंक शेयर कइल आ स्टेटस अपडेट करे नियर काम माइक्रोब्लॉगिंग के तहत आवे ले। अइसन छोट-छोट पोस्ट सभ के कई बेर "माइक्रो पोस्ट" कहल जाला।

परंपरागत ब्लॉगिंग के पोस्ट जहाँ लमहर डायरी लिखे नियर पोस्ट हो सके लीं, माइक्रोब्लॉगिंग में छोट पोस्ट कइल जालीं जइसे कि "हम एह समय का करत बानी" ई बतावे खातिर कौनों छोट वाक्य, फोटो भा बीडियो के कड़ी पोस्ट कइल जाय। 

ट्विटर, टंबलर, फेसबुक, ट्विस्टर, कू (koo), वेइबो नियर कई गो अइसन ऑनलाइन सर्विस बाड़ीं जे माइक्रोब्लॉगिंग के सुबिधा दे रहल बाड़ीं। गूगल प्लस (Google+) नियर कई गो अइसन प्लेटफार्म बंदो हो गइल बाड़ें जे पहिले माइक्रोब्लौगिंग के सुबिधा देत रहलें।

## संदर्भ

श्रेणी:ब्लॉगिंग
दि मैट्रिक्स रिसरेक्शंस

**दि मैट्रिक्स रिसरेक्शंस** (The Matrix Resurrections), **मैट्रिक्स 4**, हाल में रिलीज होखे वाली एगो फिलिम बा। एह फिलिम के लाना वाचोव्सकी लिखले आ डाइरेक्ट कइले बाड़ी। फिलिम मैट्रिक्स सीरीज के चउथी फिलिम हवे आ एहू में कीनू रीव्ज मेन भूमिका में बाड़ें। भारतीय हिरोइन प्रियंका चोपड़ा एह फिलिम में मैट्रिक्स सीरीज से जुड़े वाले लोगन में बाड़ी।

फिलिम के शुरुआत 2020 में भइल रहे बाकी कोविड महामारी के चलते एकरा शूटिंग के रोके के परल। अब ई फिलिम बन के तइयार बाटे आ 16 दिसंबर 2021 के एकर प्रीमियर कनाडा के टोरंटो शहर में होगी। 22 दिसंबर के ई वार्नर ब्रदर्स पिक्चर्स कंपनी द्वारा सिनेमा हाल सभ में रिलीज होखी आ साथे-साथ ई अमेरिका में एचबीओ मैक्स पर स्ट्रीम होखी।

## संदर्भ

श्रेणी:2021 के फिलिम
सर्च एग्रिगेटर

**सर्च एग्रिगेटर** () अइसन मेटा सर्च इंजन होला जे कई गो सर्च इंजन आ वेबसाइट साइट सभ के भीतर खोज कइ के रिजल्ट सभ के एकट्ठा कइ के देखलावे ला। ई अइसन वेबसाइट चाहे सॉफ्टवेयर एप के रूप में होखे ला जे आमतौर प रेगुलर फीड के रूप में रिजल्ट सभ के देखावे ला जवना से कि सर्फिंग में लागे वाला समय के बचत हो सके। उदाहरण खातिर आरएसएस अइसने एगो फीड सिस्टम हवे।

## इहो देखल जाय
* मेटासर्च इंजन
* वेब सर्च इंजन

श्रेणी:इंटरनेट टर्मावली
शनिच्चर के शुरू होखे वाला साधारण साल

**शनिच्चर के शुरू होखे वाला साधारण साल** (common year starting on Saturday) एगो गैर-अधिबरिस (मने की, जवन की लीप बरिस न होखे, जेह में 365 दिन होखत होखें) होला जे शनिच्चर, 1 जनवरी से शुरू होखे आ शनिच्चर, 31 दिसंबर के पूरा होखे। एही से एकरा के डोमिनिकल अच्छर (dominical letter) **B** होला। ग्रेगरियन कैलेंडर में अइसन सभसे हाल में बीतल साल 2011 रहल आ अगिला अइसन साल 2022होखी चाहे, एही तरीका से, पुराना पड़ चुकल जूलियन कलेंडर में 2006, 2017 अइसन 2023 हवें जे शनीचर के शुरू होखे वाला साल बाड़ें।

## कैलेंडर

अगर एकरा ठीक पहिले के साल शुक के शुरू होखे वाला साधारण साल होखे, तब साल के शुरूआत ISO हप्ता 52 से होखे ला; अगर ठीक पहिले के साल बियफे के शुरू होखे वाला लीप बरिस होखे, तब साल के शुरुआत ISO हप्ता 53 से होला।

## संदर्भ

श्रेणी:ग्रेगरियन कैलेंडर
श्रेणी:कैलेंडर
कॉमन एरा

***कॉमन एरा*** (common Era चाहे संछेप में CE) साल सभ के पहिचान खातिर ग्रेगरियन आ जूलियन कैलेंडर में इस्तेमाल होखे वाला चीन्हा हवे। एही तरीका से ***बिफोर कॉमन एरा*** (before common era चाहे संछेप में BCE) के प्रयोग कॉमन एरा के पहिले के साल सभ खातिर होखे ला। ई **[[ईसवी सन]] (ई.)** आ **ईसा पूर्व (ईपू.)** के बरोबरे होखे लें बस नाँव भर के अंतर हवे। कॉमन एरा के कबो-काल्ह **करेंट एरा** भी कहल जाला। ईसवी सन के अंग्रेजी में AD लिखल जाला जे *anno domini* के संछेप हवे; मतलब होला *मालिक के साल* (*the year of our Lord*) आ ई ईसा मसीह के जनम से शुरू क के गिनल जाला।

वर्तमान में बैज्ञानिक आ तकनीकी कामकाज में BC आ BCE के इस्तेमाल बेसी चलन में बा।

श्रेणी:कैलेंडर
हरनाज़ संधू

**हरनाज़ कौर संधू** (जनम 3 मार्च 2000) एगो भारतीय मॉडल आ ब्यूटी पैजेंट धारक बाड़ी जिनका 2021 के मिस यूनिवर्स के खिताब मिलल बा। एकरा पहिले इनके मिस दीवा 2021 क खिताब मिलल रहल आ अब ई भारत के तिसरी मॉडल बन गइल बाड़ी जिनका के मिस यूनिवर्स के खिताब मिलल होखे; लारा दत्ता के मिस यूनिवर्स बने के 21 बरिस बाद भारत के केहू प्रतियोगी के ई खिताब मिलल बाटे।

एकरा पहिले संधू 2019 में फ़ेमिना मिस इंडिया पंजाब के ख़िताब जितले रहली आ 2019 के फ़ेमिना मिस इंडिया प्रतियोगिता में टॉप-12 में रहली।

## शुरुआती जिनगी
संधू के जनम गुरुहरसराय में एगो हरियाणवी सिख परिवार में भइल। शुरुआती पढ़ाई-लिखाई एहिजे एगो पब्लिक इस्कूल में भइल आ एकरे बाद चंडीगढ़ के गवर्नमेंट पीजी कॉलेज से भइल। वर्तमान में ई पब्लिक एडमिनिस्ट्रेशन बिसय में मास्टर डिग्री के पढ़ाई क रहल बाड़ी।

## मिस यूनिवर्स 2021

मिस दीवा 2021 बने के बाद संधू के मिस यूनिवर्स 2021 प्रतियोगिता में शामिल होखे आ भारत के प्रतिनिधित्व करे के बात तय हो गइल। ई कंपटीशन 12 दिसंबर 2021 के इजराइल के एलात शहर में आयोजित भइल। संधू एह प्रयोयोगिता में जीते के बाद भारत के तिसरी अइसन मॉडल बन गइली जे मिस यूनिवर्स के खिताब जितले होखे; इनका पहिले सुष्मिता सेन 1994 में आ लारा दत्ता 2000 में ई खिताब जितले रहल लोग। एह तरीका से 21 बरिस बाद केहू भारतीय मॉडल के ई खिताब मिलल बाटे।

मिस यूनिवर्स के रूप में, संधू न्यूयॉर्क शहर में रहिहें आ साल भर कई गो अंतर्राष्ट्रीय इवेंट सभ में हिस्सा लिहें।

## संदर्भ

श्रेणी:2000 में जनम
श्रेणी:जियत लोग
श्रेणी:भारत के लोग
श्रेणी:पंजाब के लोग
श्रेणी:मिस यूनिवर्स
मेटासर्च इंजन

**मेटासर्च इंजन** () (चाहे सर्च एग्रिगेटर) ऑनलाइन खोज करे वाला एगो अइसन औजार हवे जे दुसरे सर्च इंजन सभ के खोज रिजल्ट सभ से डेटा एकट्ठा करे ला आ आपन सर्च रिजल्ट बना के इस्तेमाल करे वाला यूजर के खोज के रिजाल देखलावे ला। मेटा सर्च इंजन सभ यूजर से क्वैरी ले के जुरते दुसरे सर्च इंजन सभ में खोजे लें आ जइसहीं भरपूर डेटा एकट्ठा हो जाला, उनहन के रैंक कइ के यूजर के सोझा रखे लें।

स्पैमिंग नियर समस्या के चलते एह इंजन सभ के रिजल्ट परभावित हो सके ला। फ्यूजन नाँव के प्रासेस एह इंजन सभ के इंजीनियरी के अउरी बेहतर बनावे खातिर काम करे ला।

## संदर्भ

श्रेणी:इंटरनेट
श्रेणी:इंटरनेट टर्मावली
स्पैमिंग

**स्पैमिंग** () इंटरनेट पर अइसन सनेसा भेजे के काम हवे जे कौनों परचार के नीयत से, धोखाधड़ी करे खातिर, चाहे अउरी कौनों खराब नीयत से भेजल जाय। अइसन सनेसा सभ के स्पैम कहल जाला। सभसे बेसी चलनसार स्पैमिंग ईमेल स्पैमिंग बाटे, हालाँकि, अउरी कई तरीका बाड़ें जिनहन से अइसन फालतू आ जबरी के मैसेज भेजल जा सके लें। एकरे अलावा दुसरे वेबसाइट आ ब्लॉग नियर चीज सभ में कमेन्ट क के चाहे अउरी कौनों तरीका से आपन परचार वाली लिंक जोड़ल स्पैमिंग में आवे ला।

श्रेणी:इंटरनेट
श्रेणी:इंटरनेट टर्मावली
यूआरएल

225px|thumb|यूआरएल के हिस्सा सभ।
***यूआरएल*** (URL), जेकर पूरा नाँव ***यूनिफ़ॉर्म रिसोर्स लोकेटर*** (Uniform resource locator) हवे आ अक्सरहा एकरा के ***वेब एड्रेस*** चाहे **वेबसाइट पता** कहल जाला, कौनों कंप्यूटर नेटवर्क पर मौजूद कौनों वेब संसाधन के लोकेशन के बतावे ला जवना से कि ओह संसाधन भा चीज तक ले पहुँच निश्चित कइल जा सके।

## संदर्भ

## बाहरी कड़ी
* यूआरएल का स्ट्रक्चर आसान रखना, बेहतर एसईओ के बारे में गूगल डेवलपर पर जानकारी। (हिंदी में)

श्रेणी:इंटरनेट
आरण्यक (2021 वेब सीरीज)

***आरण्यक*** 2021 में आइल एगो हिंदी वेब सीरीज बा। एह वेब सीरीज के डाइरेक्टर विनय वाइकुल बाड़ें। सीरिज के पहिला सीज़न (आठ गो एपिसोड) नेटफ्लिक्स पर आ चुकल बा।

सीरीज में मुख्य कलाकार लोगन में रवीना टंडन, परमब्रत चट्टोपाध्याय आ आशुतोष राणा बा लोग।

## बाहरी कड़ी
* IMDB पर

श्रेणी:वेब सीरीज
श्रेणी:टीवी सीरीज
मिस यूनिवर्स 2021

**मिस यूनिवर्स 2021** 70वाँ मिस यूनिवर्स सौंदर्य प्रतियोगिता रहल जे 12 दिसंबर 2021 के, इजराइल के एलात में आयोजित भइल। एह कंपटीशन में भारत के हरनाज़ संधू बिजेता रहली आ प्रतियोगिता के अंत में संधू के मैक्सिको के आंद्रिया मेज़ा, पछिली बिजेता, मिस यूनिवर्स के ताज पहिरवली।

प्रतियोगिता के होस्ट के तौर पर स्टीव हार्वे के, आ फॉक्स ब्राडकास्टिंग कंपनी के एकरे ब्रॉडकास्टर के रूप में फिन से वापसी भइल जे पछिला प्रतियोगिता में ना जुड़ल रहल। स्टीव हार्वे के एह बात पर आलोचनों भइल की ऊ बिजेता संधू से मंच पर जानवर के आवाज निकाले के कहलें।

## रिजल्ट
### बिजेता लोग के लिस्ट

**§** – दर्शक लोग द्वारा टॉप-16 खातिर वोट कइल गइली।**

=== बिसेस पुरस्कार ===
मिस यूनिवर्स के यूट्यूब चैनल के जरिये, मिस बहामास आ मिस चिली के ऑफिशियल रूप से ***स्पिरिट ऑफ़ कार्निवाल अवार्ड*** आ ***सोशल इम्पैक्ट अवार्ड*''' 10 दिसंबर 2021 के दिहल गइल।

## संदर्भ

श्रेणी:मिस यूनिवर्स
ईसवी सन

**ईसवी सन**, **ईसवी** (संछेप में **ई.**) चाहे अंग्रेजी में ***एनो डोमिनी*** (anno domini) भा **AD**,  ग्रेगरीयन कैलेंडर आ जूलियन कैलेंडर में साल सभ के साथे लिखल जाये वाला चीन्हा हवे जे ई बतावे ला कि ईसा मसीह के जनम के साल के बाद कउथा साल के बात हो रहल बा। ईसा मसीह के जनम से पहिले के साल सभ के **ईसा पूर्व** चाहे **ईपू.** आ अंग्रेजी में ***बिफ़ोर क्राइस्ट*** भा **BC** के निशान से चिन्हित कइल जाला।

आजकल ईसवी सन की जगह कॉमन एरा (CE) आ ईसा पूर्व की जगह "बिफ़ोर कॉमन एरा" (BCE) के इस्तेमाल होखे लागल बाटे।

श्रेणी:साल
श्रेणी:कैलेंडर
मिसिसिपी डेल्टा

**मिसिसिपी नदी डेल्टा** एगो नदी डेल्टा हवे जे मिसिसिपी नदी के समुंदर में मिले के अस्थान पर बने ला, मेक्सिको के खाड़ी में बने वाला ई डेल्टा के इलाका अमेरिका के दक्खिनी-पूरबी हिस्सा में लुइसियाना राज्य में पड़े ला। एह डेल्टा के बिस्तार  रकबा पर बा जे वरमिलियन के खाड़ी से ले के चैंडेल्योर दीप तक ले पसरल बाटे। ई नदी डेल्टा मैक्सिको के खाड़ी के आ लुइसियाना के समुंद्र किनारे के नम-मैदान के हिस्सा हवे। अमेरिकी भूबिज्ञानिक सोसाइटी (USGS) के मोताबिक ई डेल्टा दुनियाँ के सभसे बड़ डेल्टा सभ में 7वाँ अस्थान पर बाटे जहाँ  एरिया पर समुंद्र-तटीय नम-मैदान बाड़ें आ अमेरिका के मुख्य भूमि के एश्चुअरी-दलदल सभ के 37% हिस्सा एहिजे बा। ई समुंद्र-तीरे के इलाका अमेरिका के मुख्य भूईं के सभसे बड़का बहाव थाला हवे आ लगभग मुख्य भूमि के 41% एरिया के जलबहाव के मैक्सिको के खाड़ी में चहुँपावे ला जेकर रफ्तार  होखे ले।

हाले में एगो खबर आइल रहल कि एह डेल्टा के एगो शहरी इलाका में महात्मा गाँधी के मूर्ती लगावल जाई।

## इहो देखल जाय
* मिसिसिपी नदी
* गंगा डेल्टा
* मैक्सिको के खाड़ी

## संदर्भ

## बाहरी कड़ी
* Google Maps - satellite imagery
* U.S. Geological Survey - Mississippi Delta, Changes Over Time
* U.S. Geological Survey  - Causes of hot-spot wetland loss in the Mississippi delta plain

श्रेणी:नदी डेल्टा
डेल्टा
मनी हाइस्ट

***मनी हाइस्ट*** मूल रूप से स्पेनी भाषा में बनल (मूल नाँव: ***ला कासा दे पेपल***; *कागज के किला*) टीवी सीरीज बा जे एलेक्स पीना के द्वारा बनावल गइल बा। ई लूटपाट आ डकैती के अपराध वाली बिधा के ड्रामा सीरीज हवे। कहानी ई बा कि बहुत दिन से सहेज के रखल दू गो डाका के प्लान सभ पर काम कइ के स्पेन के शाही टकसाल (जहाँ रुपिया छापल जाला) आ स्पेन के बैंक में लूट कइल जाला। कहानी लुटेरा लोगन में से एक सदस्य द्वारा सुनावल जाला जेकर कोड नाँव टोकियो हवे।

ई सीरीज पहिले कुछ सीमित सीरीज के रूप में बनावे के नीयत से बनल रहल जेकर कहानी दू खंड में रखे के बिचार रहल। मूल रूप से ई 15 गो एपिसोड में स्पेनी नेटवर्क एंटेना 3 पर जारी भइल आ 2 मई 2017 से 23 नवंबर 2017 ले देखावल गइल। एकरे बाद एक बैस्विक प्रसारण के अधिकार नेटफ्लिक्स द्वारा 2017 के अंत में कीन लिहल गइल। नेटफ्लिक्स एकरा के दोबारा-कट के रूप में बनवलस आ 22 गो छोटहन एपिसोड सभ में बाँट के पूरा दुनियाँ भर में रिलीज कइलस जेकरा में पहिला भाग के प्रसारण 20 दिसंबर 2017 से शुरू भइल आ एकर दुसरहा पार्ट 6 अप्रैल 2018 से प्रसारित भइल। अप्रैल 2018 में नेटफ्लिक्स एह सीरीज के एकदम से नाया क दिहलस आ एकर बजट मजिगराह बढ़ा दिहल गइल। औरी 16 गो एपिसोड नाया बनावल गइल। पार्ट 3, आठ गो एपिसोड के साथे 19 जुलाई 2019 के रिलीज भइल। पार्ट 4, जवना में आठे गो एपिसोड रहलें, 3 अप्रैल 2020 के रिलीज भइल। एकरे साथे-साथ, ओहि दिन्ने, एगो डाकुमेंटरी रिलीज कइल गइल जेकर नाँव *Money Heist: The Phenomenon* () रहल। जुलाई 2020 में पाँचवा आ अंतिम भाग पाँच-पाँच एपिसोड के दू हिस्सा में रिलीज भइल, 3 सितंबर आ 3 दिसंबर 2021 के। हिंदियो में एकर डब अवेलेबल बा। एकरा के नेटफ्लिक्स पर देखल जा सके ला। एकरे अलावा एकर एगो कोरियाई रीमेक बन चुकल बाटे।

सीरिज के फिल्मांकन स्पेन के मैड्रिड शहर में भइल बाटे। एकरे अलावा बहुत सारा सीन पनामा, थाइलैंड, इटली (फ्लोरेंस), डेनमार्क आ पुर्तगाल में शूट कइल गइल बाड़ें।

## नोट


## संदर्भ

श्रेणी:टीवी सीरीज
ओकोवांगो डेल्टा

***ओकोवांगो डेल्टा*** अफिरका महादेस के बोत्स्वाना में एगो नदी डेल्टा आ घास के मैदान बा। ई नदी डेल्टा थलभीतरी (इनलैंड) डेल्टा हवे, मने की, एकर पानी कौनों समुंद्र ले ना चहुँपे ला बलुक जमीनी हिस्से में सूखि जाला। कालाहारी के बिसाल रेगिस्तानी हिस्सा में ई डेल्टा ओकवांगो नदी बनावे ले आ ई एक किसिम के अजगुते इकोसिस्टम हवे। एकरा के यूनेस्को द्वारा संरक्षित अस्थान के रूप में दर्जा दिहल गइल बा। हाल के समय में ई अपना प्राकृतिक बिबिधता आ अद्भुत किसिम खातिर पर्यावरणवादी आ पर्यावरण प्रेमी लोगन खातिर बहुते आकर्षण के चीज बन गइल बा। 

## संदर्भ

श्रेणी:नदी डेल्टा
इस्लामिक सहयोग संगठन

**इस्लामिक सहजोग संगठन** (), चाहे संछेप में **ओआईसी** (OIC), एगो इंटरनेशनल संगठन बाटे जेकर अस्थापना 1969 में भइल रहल, एह में कुल 57 गो देस सामिल बाड़ें जिनहन के कुल आबादी 1.8 बिलियन (2015 में) बा आ इनहन में से 49 गो देस अइसन बाड़ें जहाँ मुसलमान आबादी मेजारिटी में बाटे। एह संगठन के दावा बा की ई "मुस्लिम दुनियाँ के सामूहिक आवाज हवे" आ ई "मुस्लिम वल्ड के इंटरेस्ट के सुरक्षा आ संरक्षा करे खातिर काम करे ला जवना से मकसद अंतर्राष्ट्रीय शांति आ समरसता के बढ़ावा दिहल बा"।

ओआईसी सयुंक्त राष्ट्र के बाद दूसरहा सभसे बड़ अंतर-सरकारी संगठन हवे।

ओआईसी के मुख्यालय सऊदी अरब के जेद्दा शहर में बा। भारत के पड़ोसी देस पाकिस्तान एकरे संस्थापक सदस्यन में से हवे आ अउरी पड़ोसी देसन में अफगानिस्तान, बंगलादेश आ मालदीव एह संगठन में शामिल बाड़ें। रूस आ थाइलैंड एह संगठन के पर्यवेक्षक (ऑब्जर्वर स्टेट) हवें आ यूनाइटेड नेशंस आ यूरोपीयन युनियन के प्रतिनिधिमंडल इहाँ रहे ला। एक शिखर सम्मलेन हर तिसरा साल पर होखे ला आ सभसे हालिया 17वाँ सम्मेलन पाकिस्तान में भइल।

## सदस्य देस
### Africa

### Asia

### Europe

### South America

## नोट


## संदर्भ

श्रेणी:इस्लाम
श्रेणी:अंतर्राष्ट्रीय संस्था
उर्सुला कोरबेरो

**उर्सुला कोर्बेरो देलगादो** (; जनम 11 अगस्त 1989) एगो स्पेनिश ऐक्ट्रेस आ मॉडल बाड़ी। इनका के *फिसिका ओ' कीमिका* (2008–2010) में रुथ गोमेज़ के भूमिका, *इज़ाबेल (टीवी सीरीज)* (2014) में मार्गारिता के भूमिका, आ कॉमेडी फिलिम *कोमो सोब्रेविविर अ उना देसपेदीदा* (2015) में मार्ता के भूमिका खातिर जानल-पहिचानल जाला।

कोरबेरो के सभसे बेसी इंटरनेशनल जान-पहिचान आ परसिद्धी एंटेना 3 पर (अब नेटफ्लिक्स पर) जारी *[[मनी हाइस्ट]]* (मूल स्पेनी नाँव: *ला कासा दे पापेल*) नाम के वेब सीरीज में *टोकियो* के भूमिका से मिलल।

## संदर्भ

* 
* 

श्रेणी:1989 में जनम
श्रेणी:जियत लोग
इथियोपिया के पठार

**इथियोपिया के पठार** अफिरका महादीप में इथियोपिया देस में एगो पठार बा। ई अफिरका के उत्तर-पूरबी हिस्सा में पड़े ला आ एक-लगातार ऊँच इलाका के रूप में पावल जाये वाला ई अफिरका के सभसे बेसी बिस्तार वाला इलाका हवे जहाँ कम-से-कम ऊँचाई  से साइदे नीचे आवे ले आ चोटी सभ के ऊँचाई लगभग  ले चहुँप जाला; एही कारन एकरा के अफिरका के छत कहल जाला। एह पठार के अधिकतर हिस्सा इथियोपिया देस के बिचला आ उत्तरी हिस्सा में पड़े ला जबकि एकर एकदम उत्तरी हिस्सा आगे बढ़ के इरीट्रिया देस में पहुँच जाला जेकरा के इरीट्रिया के पठार के रूप में जानल जाला।

## संदर्भ

श्रेणी:अफिरका के भूगोल
श्रेणी:इथियोपिया
इरीट्रिया के पठार

[thumb|[Teff field at the base of a small hill in the Eritrean Highlands.]]
**इरीट्रिया के पठार** चाहे **इरीट्रियाई हाइलैंड्स** (Eritrean Highlands) अफिरका महादीप के इरीट्रिया देस के बिचला हिस्सा में मौजूद पहाड़ी इलाका हवे। ई दक्खिन में मारेब नदी के द्वारा सीमा वाला हवे आ भूबिज्ञान के हिसाब से इथियोपिया के पठार के उत्तरी बिस्तार हवे जे इरीट्रिया देस में पड़े ला। एह इलाका में भारी मात्रा में बनबिनास देखे के मिलल बा, खासतौर से उपनिवेशी काल में जे 19वीं सदी के पछिला दौर में शुरू भइल। एही कारन इहाँ बन के बिनास आ ओकरे चलते माटी के कटाव आ बिनास के समस्या सभसे प्रमुख बाटे। साथे-साथ जवन इलाका सहेल के दक्खिन में पड़े ला ओहिजे रेगिस्तानीकरण के आ अक्सरहा सूखा पड़े के खतरा बाटे। अउरी बाकी उष्णकटिबंधी इलाका सभ नियन, इहो ऊँच पहाड़ी इलाका साल भर में दू किसिम के सीजन वाला होखे ला, जून से सितंबर ले इहाँ बरखा के सीजन होला आ सितंबर से जून ले सूखा सीजन होला।  के ऊँचाई पर मौजूद अस्मारा शहर के बात कइल जाव तब एहिजा औसत तापमान लगभग 16 °C रहे ला आ अउरी इलाका सभ में ई 10 °C से 25 °C के बीचा में रहे ला।

## इहो देखल जाय
* इथियोपिया के पठार

## संदर्भ

श्रेणी:अफिरका के भूगोल
श्रेणी:इरीट्रिया
कुमुद सिंह

**कुमुद सिंह** (जनम: 11 जुलाई 1981) एगो भारतीय पत्रकार बाड़ी। बिहार के पटना में रहे वाली सिंह मैथिली भाषा के न्यूज पोर्टल *ईसमाद* के संपादक बाड़ी आ एकरे संचालन में सहजोग क रहल बाड़ी। हाल में इनका के *फेम इंडिया* के 25 सशक्त महिला सभ में बीछल गइल रहल। पत्रकारिता के अलावा सिंह सोशल मीडिया पर मजिगर सक्रिय रहे ली आ बीबीसी पर आइल एगो रपट *100वुमन* के सोशल सीरिज में इनकर नाँव सामिल कइल गइल रहल।

## संदर्भ

श्रेणी:भारतीय पत्रकार
श्रेणी:पटना के लोग
श्रेणी:बिहार के लोग
श्रेणी:1981 में जनम
श्रेणी:जियत लोग
मेघा

225px|thumb|बिबिध किसिम के मेघा-मेंघुचा
225px|thumb|मेघा सभ के बिस्व-बितरण बिस्तार।
**मेघा** (, उच्चारण: *फ्रॉग*; हिंदी: मेंढक), जेकरा के **बेंग** चाहे **मेंघुचा** कहल जाला, एक किसिम के छोटहन साइज के जंतु होलें जे किरौना-फतिंगा खालें, चार टांग वाला होलें, आ पानी आ जमीन दुनों जगह रह सके लें। बैज्ञानिक बर्गीकरण में इनहन के *[[एम्फिबियन]]* सभ के *अन्यूरा* कुल में रखल जाला। *एम्फिबियन* के मतलब अइसन जंतु होला जे पानी आ जमीन दुनों पर रहे वाला होखे, *अन्यूरा* के उत्पत्ति पुरान यूनानी भाषा से हवे जेकर मतलब होला बिना पोंछ वाला। अगर पृथिवी के बहुत ठंढा बर्फीला ध्रुवीय इलाका आ एकदम सूखा रेगिस्तानी इलाका सभ के छोड़ दिहल जाय, मेघा सभ लगभग पूरा दुनियाँ में पावल जालें, उष्णकटिबंधी क्षेत्र से ले के उपआर्कटिक इलाका सभ तक ले इनहन के बिबिध प्रजाति रहें लीं बाकी सभसे बेसी किसिम के प्रजाति उष्णकटिबंधी बरखाबन में पावल जालीं। मेघा सभ के प्रजाति में बहुत बिबिधता मिले ले आ एम्फिबियन प्रजाति सभ के लगभग 88 % हिस्सा मेघे के प्रजाति बाड़ीं। सूखल चमड़ी वाला आ मस्सेदार प्रजाति सभ के मेंघुचा सभ के अंग्रेजी में *[[टोड]]* समूह में रखल जाला हालाँकि, फ्रॉग आ टोड के अंतर कौनों बैज्ञानिक अंतर ना हवे।

आम मेघा सभ के शरीर फुल्लल थुलथुल नाइ के आकृति के होला आ मुँह कुछ नोकीला होखे ला, आँख कुछ बहरें की ओर उभार लिहले होलीं, जीभि मुँह के भीतर के अंदरूनी हिस्सा से अटैच होले, चार गो टांग मुड़ के शरीर के नीचे दबाइल रहे लीं आ इनहन के पोंछ ना होखे ला। मेंघुचा सभ के रंग इनहन के प्रजाति के ऊपर निर्भर करे ला आ ई भूअर, पियराहूँ, मटियाहूँ, मटमइल हरियर रंग के हो सके लें जे आसानी से अपना आसपास के जमीन आ घास-पात में देखलाई ना पड़ें; एकरे अलावा ई चमकीला चटक रंग वाला भी हो सके लें। कुछ प्रजाति सभ में सीजन के हिसाब से रंग के बदलाव देखल जाला। मेघा सभ के कई प्रजाति सभ के चमड़ी में पैराटॉइड ग्लैंड होखे लीं जेकरा से बिसइला रस सरवते ला, खास क के जब ई खतरा से आपन बचाव चाहत होखें।

बड़ एडल्ट मेघा सभ पानी में चाहे जमीन पर रहे लें। कुछ प्रजाति जमीन के भीतर चाहे फेड़ पर रहे वाला होखे लीं। ई आपन अंडा पानी में देलें आ अंडा से लार्वा निकले लें जिनहन के ***टेडपोल*** कहल जाला। टेडपोल सभ पानी में रहे आ साँस लेवे में सक्षम होखे लें आ इनहन के पोंछ होखे ला। बड़ होख्ले पर इनहन के पोंछ खतम हो जाला आ पानी में साँस लेवे में मददगार दरार (गिल) बंद हो जाला। बाकी जिनगी ई बिना पोंछ आ गिल्स के रहे ले। एह तरीका से मेघा के जिनगी में शरीर में एक बेर ई भारी बदलाव (मेटामार्फोसिस) होखे ले। आम मेघा सभ मांसाहारी होखे लें आ किरौना-फतिंगा खालें। प्रकृति में ई खुद कई किसिम के शिकारी जंतु सभ के भोजन बने लें। इनहन के चमड़ी पर बहुत किसिम के माइक्रोब (महीन जंतु) सभ निवास करे लें जे खुद इनहनो के जिनगी खातिर महत्व वाला चीज होखे ला।

मेघा सभ कई देसन में मनुष्य द्वारा खाइल जालें चाहे इनहन के शरीर के कौनों हिस्सा से खाए वाला चीज बनावल जाला। साहित्य, संस्कृति आ धरम सभ में इनहन के कई रूप में जिकिर मिले ला। प्रकृति में ई पर्यावरण के खतरा सभ के सूचक के रूप में काम करे लें। 1950 के बाद से इनहन के प्रजाति सभ में कमी आइल देखल गइल बा आ इनहन के बहुत सारा प्रजाति आजकाल खतरा में बाटे। अइसन अनुमान बाटे कि 1980 के दशक के बाद से अब ले मेघा सभ के लगभग 120 प्रजाति बिलुप्त हो चुकल बाड़ीं।

श्रेणी:मेघा
श्रेणी:जंतु
मठ

**मठ** एक तरह के धारमिक जगह होला। ई असथाई रूप से धारमिक लोग के रहे आ पढ़ाई लिखाई आ धारमिक काम करे के कामे आवे ला। हिनदू धरम में आ बौदध धरम में मनदिर आ बिदयालय दुनों के रूप होखे ला। ईसाई धरम में मठ के शराइन और मोनेस्ट्री कहल जाला। गोरखपुर में बाबा गोरखनाथ के मठ बाटे।

श्रेणी:धार्मिक अस्थान
श्रेणी:धार्मिक बिल्डिंग
भारतीय मेघा

**आम भारतीय मेघा** (*Hoplobatrachus tigerinus*), जेकरा के **इंडियन बुलफ्रॉग** चाहे **एशियन बुलफ्रॉग** कहल जाला, बड़हन मेघा सभ के एगो प्रजाति हवे जे भारत, पाकिस्तान, अफगानिस्तान, नेपाल, बांग्लादेस आ म्यांमार (बर्मा) में पावल जालें। मेडागास्कर आ अंडमान में इनहन के मनुष्य द्वारा ले जाइल गइल हवे आ अब ई एह इलाका सभ में हमलावर प्रजाति (इनवेसिव स्पीशीज) के रूप में पावल जालें।

एकर पुराना बैज्ञानिक नाँव *राना टिग्रिना (Rana tigrina)* हवे।

## फोटो गैलरी

HoplobatrachusTigerinus.jpg|भारतीय मेघा (पुरहर उमिर के)
Hoplobatrachus tigerinus 1 2.jpg|भारतीय मेघा (बच्चा)
Hoplobatrachus tigerinus subadult.JPG|भारतीय मेघा (बच्चा)
Indian bullfrog (Hoplobatrachus tigerinus).jpg|समागम करत भारतीय मेघा

## संदर्भ

श्रेणी:मेघा
गोरखनाथ मठ

**गोरखनाथ मठ** या **गोरखनाथ मंदिर** गोरखपुर सहर में एगो मंदिर बा। ई मंदिर बाबा गोरखनाथ के बाटे। बाबा गोरखनाथ ११हवीं सदी के एगो नाथ पंथ के संत रहलें आ बाबा मछेंदरनाथ के चेला रहलें। पूरा उत्तर भारत में आ नैपाल के क्षेत्र में इनका परभाव रहल आ इनके समाधी पर ई मठ का सथापना भइल बाटे।

असल में ई मंदिर ना हवे एक ठो मठ ह जेममे मंदिरों बाटे। मंदिर के साथ औरी कई चीज एह कैंपस में बा। मंदिर में हर साल खिचड़ी (मकर संक्रान्ति) के बिसाल मेला लागे ला आ बाबा गोरखनाथ के खिचड़ी के प्रसाद चढ़ावल जाए ला।

उत्तर प्रदेश के वर्तमान मुख्यमंत्री योगी आदित्यनाथ एही मठ के प्रमुख महंत बाड़न। 

## इतिहास
गोरखपुर के नाम गोरखनाथ से पड़ल बा जे ‘नाथ सम्प्रदाय’ के संत रहले। उनुका सम्मान में गोरखनाथ मंदिर नाम के एगो तीर्थ के निर्माण ओह जगह पर भइल जहाँ ऊ आपन साधना कइले रहलन।

गोरखपुर क्षेत्र में महाराजगंज, कुशीनगर, देवरिया, आजमगढ़, मऊ, बलिया आ नेपाल तराई के कुछ हिस्सा जिला सामिल बा। इ क्षेत्र जवना के गोरखपुर जनपद कहल जा सकेला, हिन्दू संस्कृति के एगो महत्वपूर्ण केंद्र रहे।

गोरखपुर 6वीं सदी ईसा पूर्व के सोलह गो महाजनपद में से एगो कोसल राज्य के हिस्सा रहल। जवना सूर्य वंश के एह इलाका में राज कइल मानल जाला, एह में भगवान राम के भी सामिल कइल जाला। गोरखपुर मौर्य, शुंग, कुषाण, गुप्त आ हर्ष राजवंश के पहिले के साम्राज्य के अभिन्न अंग बनल रहल।

गोरखनाथ मंदिर के वेबसाइट पर एकर इतिहास आ ओह हमला के वर्णन कइल गइल बा जवन मंदिर पर समय-समय पर सहन करे के पड़ल।

## घटना
3 अप्रैल 2022 के अहमद मुर्तजा अब्बासी नाँव के एगो आदमी पर आरोप लगावल गइल कि ऊ मंदिर परिसर में जबरन घुसे के कोसिस कइलस आ ड्यूटी पर मौजूद पुलिस सिपाही सभ पर हमला कइलस।[10] आ गैरकानूनी गतिविधि (रोकथाम) अधिनियम (UAPA) के तहत बुक कइल गइल।[11]

30 जनवरी 2023 के हमला के 10 महीना बाद अहमद मुर्तजा के लखनऊ के एगो बिसेस एनआईए-एटीएस कोर्ट द्वारा फाँसी के सजा सुनावल गइल, इनके देस के खिलाफ लड़ाई लड़े आ हत्या के हमला के दोषी पावल गइल।[12]

## ईहो देखल जाव
* गोरखपुर तारामंडल

## संदर्भ

श्रेणी:गोरखपुर
श्रेणी:गोरखपुर जिला
श्रेणी:गोरखपुर के पर्यटक अस्थान
न्यू इयर

***न्यू इयर*** चाहे ***न्यू इयर्स डे*** एगो तिहुआर भा उत्सव हवे जे नया साल सुरू होखे के उपलक्ष में 1 जनवरी के मनावल जाला, ओह सगरी जगहन पर जहाँ अंग्रेजी कैलेंडर के चलन बाटे।

## इहो देखल जाय
* नया साल
* भारतीय नया साल

## संदर्भ

श्रेणी:जनवरी के परब-तिहुआर
श्रेणी:सालाना प्रमुख अवसर
श्रेणी:नया साल
न्यू इयर्स ईव

जहाँ-जहाँ अंग्रेजी कलेंडर चलन में बाटे, ***न्यू इयर्स ईव*** () एगो तिहुआर आ उत्सव होला, जे *[[न्यू इयर|न्यू इयर्स डे]]* के ठीक एक दिन पहिले, 31 दिसंबर के मनावल जाला।

## संदर्भ

श्रेणी:दिसंबर के परब-तिहुआर
श्रेणी:सालाना प्रमुख अवसर
भारतीय नया साल सभ के लिस्ट

**[[भारत]] में [[नया साल]] दिवस** कई गो अलग-अलग कलेंडर के हिसाब से मनावल जालें। देस के अलगा-अलगा भूगोलीय हिस्सा सभ में इनहन के चलन बा। इनहना में से कुछ सुरुज आधारित कलेंडर वाला बाड़ें, कुछ चंद्रमा के गति के आधार पर बने वाला कलेंडर के हिसाब से आ कुछ दुन्नो तरह के गणना पर आधारित कलेंडर के हिसाब से मनावल जालें।

## लिस्ट

## इहो देखल जाय
* नया साल
* न्यू इयर

## नोट


## संदर्भ

श्रेणी:साल
श्रेणी:भारतीय संस्कृति
नया साल
श्रेणी:नया साल